Usedom

Usedom (en polaco Uznam) ye una isla que se troba frent a la costa de Pomerania Occidental en a Mar Baltica y ye trestallada entre Alemanya y Polonia.

 Clima 
Con un promeyo anyal de 1906 horas de sol, Usedom ye a rechión mas soleyada d'Alemanya y Polonia, y tamién ye una d'as islas mas soleyadas d'a Mar Baltica, d'astí a suya embotada de "Isla d'o Sol" (en alemán: Sonneninsel, en polaco: Wyspa Słońca).

 Etimolochía 
A isla prene o suyo nombre d'a ciudat d'Usedom. O nombre "Uznoimia civitas" estio atestiguau por primera vegada enta 1125 por o bispe Otto von Bamberg, que yera evanchelizando astí. Talment Uznoimia se basa en a palabra eslava "znoj" (fulyir arredol). O nombre cambió enta Uznoimi, Uznoim (1175), Uznam, Uznom, Uzdem y finalment enta Usedum en 1420. Ernst Eichler und Werner Mühlmer: Die Namen der Städte in Mecklenburg-Vorpommern. Ingo Koch Verlag, Rostock 2002, ISBN 3-935319-23-1 A etimolochía popular ofreix a explicación d'o nombre en a exclamación "O so dumm!" (en aragonés: Oh, qué fato!). Jodocus Donatus Hubertus Temme:Die Volkssagen von Pommern und Rügen, Nicolaische Buchhandlung, 1840, p.171 Seguntes una leyenda antiga narrada por os habitants, Usedom debe o suyo nombre a las reunions que s'heban organizau pa trobar un nombre en a isla. Como que as discusions se prolargaban y se feban eternas, y no se plegaba a garra alcuerdo, se decidió finalment adoptar o primer nombre que estase proposau. Estió alavez que un d'os asistents deixó escapar: "O so dumm!". Sin dubda quereba continar a suya frase con una propuesta de nombre, pero ya estió masiau tarde. A isla estió nombrada "O so dumm!", que se transformó a lo largo d'o tiempo a Usedom.

 Personalidaz naixitas d'Usedom 
 Elsa von Corswant (1875–1957), pintora.

 Se veiga tamién 
Peenemünde.

 Referencias 

 Vinclos externos 

Categoría:Islas d'Alemanya
Categoría:Mecklemburgo-Pomerania Occidental